**Eesti Olümpiakomitee teadusprojektide konkursi juhend**

**Üldpõhimõtted**

1. Toetused eraldatakse eelkõige rakenduslike spordiuuringute läbiviimiseks:

* füüsiliste ressursside kaardistamiseks Eesti spordis;
* materiaalsete ressursside kaardistamiseks Eesti spordis;
* inimressursside kaardistamiseks Eesti spordis;
* elanikkonna kehalise aktiivsuse kaardistamiseks Eestis;
* organisatsiooniliste ressursside kaardistamiseks Eesti spordis.

2. Projektil peab olema kindel, selgelt defineeritud eesmärk ja väljund, fikseeritud

alguse ja eeldatava lõpu kuupäev. Projekti realiseerib üksikuurija või uurimisgrupp,

projekti juhib vastutav täitja. Eesti Olümpiakomitee (EOK) eraldab toetusi kuni

kaks aastat kestvatele projektidele. Teadusprojektide konkursi rahaline maht on 2015. aastal 25 000€. Toetusmäära suurus ühe projekti kohta on kuni 5000€.

4. Projekti realiseerimise baasiks on juriidiline isik või tema asutus, mille kaudu toetus taotlejale eraldatakse.

5. Projekti vastutaval täitjal peab olema Eesti doktorikraad või sellega võrdväärne teaduskraad ning ta peab olema avaldanud viimase nelja aasta jooksul (2012–2015) vähemalt kolm publikatsiooni, mis vastavad Eesti Teadusinfosüsteemi (edaspidi ETIS) publikatsioonide klassifikaatori punktide 1.1, 1.2, 2.1 ja 3.1 nõuetele.

6. Projekti põhitäitja on isik, kes osaleb projekti sisulises täitmises. Projekti põhitäitja

peab olema kas (1) vähemalt magistrikraadi või vastava kvalifikatsiooniga ning ta peab

olema avaldanud viimase kolme aasta jooksul (2011–2014) vähemalt ühe publikatsiooni,

mis vastab ETISe publikatsioonide klassifikaatori punktide 1.1, 1.2, 2.1 ja 3.1

nõuetele; või (2) doktorant.

**Toetuse taotlemise ja eraldamise kord**

8. Toetuste taotlemise konkursi korraldab EOK üks kord aastas. Taotluste saajad määrab EOK moodustatud komisjon.

9. Toetuste taotluste esitamise tähtaeg 2015. aastal finantseeritavatele projektidele on

15. oktoober 2015 kell 16.00.

Teade konkursi kohta avaldatakse EOK kodulehel [www.eok.ee](http://www.eok.ee) vähemalt üks kuu enne

taotluste esitamise tähtaega.

1. Allkirjastatud projekti rahastamise taotlus koos eelarvega tuleb allkirjastatult esitada väljakuulutatud tähtajaks EOK meiliaadressile [natalja@eok.ee](mailto:natalja@eok.ee) või EOK postiaadressile: Eesti Olümpiakomitee, Pärnu mnt 102c, 11312, Tallinn.
2. Toetuse saajale tehakse projektitoetuslepingu alusel väljamaksed mitmes osas: 30% ettemakse, 40% vahemakse ja 30% lõppmaksena.
3. Toetuse saaja on kohustatud kirjutama projekti lõppedes projektist artikli EOK ajakirja „Liikumine ja sport“. Artikkel tuleb esitada EOK-sse aadressile [peeter@eok.ee](mailto:peeter@eok.ee) kolme kuu jooksul pärast projekti lõppemise tähtaega.